
Cui datorăm loialitatea noastră? 


Ce credeţi despre o persoană care spune: „Părinţii mei au fost 
membri ai acestui cult. Eu m-am născut în această confesiune re- 
ligioasă şi în ea voi muri.“ 

— Vai, veţi zice, dar cred că omul acesta e greşit cînd face 
asemenea afirmaţii. 

— Bine, dar de ce e greşit? 

— Aş zice că e greşit deoarece consideră confesiunea lui drept 
singura bună şi că întotdeauna va fi aşa. 

— Ei bine, atunci, cărei confesiuni sau cărui grup ar trebui el să 
fie loial? ge, 

— Presupun că nu ar trebui să fie loial nici unei confesiuni, - - 
deoarece nici una nu este perfectă. 

— O ultimă întrebare: Dacă nu ar trebui să fie loial nici unei 
confesiuni sau grup de creştini, cui ar trebui să fie loial? 

— EI ar trebui să fie loial Domnului şi principiilor expuse în 
Cuvîntul Său. 

Bineînţeles că acesta este singurul răspuns corect. Este o gre- 
şeală să cultivi o loialitate de nezdruncinat faţă de orice frăţietate de 
creştini, indiferent cît de scripturală ar fi ea la un moment dat. 

Dar să spunem că respingi însăşi ideea împărţirii pe confesiuni 
religioase. Să zicem că te aduni cu creştini care refuză orice nume 
sectar. Să presupunem că aceştia se intitulează cu numele inofensiv 
de „adunări“. Ei se străduiesc să se ţină de învăţătura Cuvîntului. 
Oare nu ar trebui să te alături acestora, fiindu-le loiali lor, şi numai 
lor? 

Dacă vei proceda aşa, te vei găsi într-o poziţie dificilă. 

Tu eşti ataşat unui grup care în mod aproape inevitabil se va 
schimba de-a lungul anilor. Aceasta a fost istoria aproape oricărei 
grupări creştine. Tendinţele liberale încep să se strecoare. Rîvna şi 
prospeţimea fac loc formalismului. Se consolidează apoi o ierarhie în 
cadrul confesiunii. Curînd vei putea scrie cu litere de o şchioapă 
peste întreaga situaţie: „Icabod“! — sau „slava s-a îndepărtat“. 

Pe de altă parte, dacă eşti loial unui grup de adunări, se ridică 
întotdeauna întrebarea: „Cu care anume dintre acestea eşti de 
acord?“ Există mari deosebiri între orice grupuri de biserici locale, 
după cum sînt mari deosebiri între indivizi. Unele sînt deschise, al- 
tele sînt exclusiviste. Unele sînt conservatoare, altele liberale. 
Unele au un păstor care prezidează asupra adunării, altele resping 
pastoratul format dintr-un singur om. Nu vei găsi, astfel, niciodată 
două biserici care să fie identice. 

Aşadar, se ridică o probternă reală: Căror adunări trebuie să le fim 


loiali? Trebuie să ne ataşăm orbeşte de orice biserici trecute într-o carte  ” 


cu adrese semi-oficiale? Pare evident că nu vom putea face asta în mod 
consecvent. Va trebui să judecăm fiecare adunare în parte, în lumina 
Cuvîntului lui Dumnezeu, cînd e să ne ataşăm de ea. 

Iată însă o altă problemă: Dacă loialitatea mea este faţă de un 
grup anumit de biserici locale, care ar trebui să fie atitudinea mea 
față de alte grupări creştine care ar putea, în anumite privinţe, să fie 
mai aproape de modelul neo-testamental decît a mea? După ce 
criteriu le evaluez? Le resping doar cu cuvintele: „Ele nu fac parte 
din adunările «noastre»? Le accept sau le resping în funcţie de fap- 
tul că activităţile lor apar sau nu în revistele „noastre“? 

Apoi se pune şi problema lucrătorilor creştini individuali „din 
afara cercului nostru“. Pe aceştia cum îi evaluăm? Vom pune oare în- 
trebarea: „A fost el recomandat de una din «adunările» noastre?“ 


! I-Cabod“ sau „Nu mai este slavă“, adică „S-a dus slava din Israel“ (| 
Samuel 4:21) — numele fiului lui Fineas, fiul lui Eli (marele preot al 
poporului Israel). I-Cabod s-a născut după înfrîngerea Israelului şi luarea 
Chivotului Domnului de către filisteni. 

Sau mai degrabă ne vom interesa dacă slujeşte pe Domnul potrivit 
cu principiile Noului Testament? 

Desigur, cel mai uşor procedeu de a aprecia indivizii sau 
grupurile este să ne întrebăm dacă sînt sau nu sînt „cu noi“. Pentru 
asta nu se cere exerciţiu sau discemămînt spiritual. Numai că 
aceasta e o bază falsă şi periculoasă de apreciere, întrucît ea în- 
locuieşte Cuvîntul lui Dumnezeu ca bază a autorităţii noastre 
finale. O atare modalitate de a judeca lucrurile pleacă de la pre- 
supunerea apriorică potrivit căreia doar „noi“ am avea o poziţie 
corectă şi, prin urmare, toţi ar trebui să ni se conformeze. Poziţia 
aceasta duce la inconsecvenţe, situaţii penibile şi confuzie. 

Creştinii trebuie învăţaţi să supună toate lucrurile la proba 
Scripturilor. Aceasta este singura noastră autoritate. Întrebarea nu 
trebuie să fie: „Cum procedăm noi în «adunările noastre»? ci „Ce ne 
învaţă Biblia în această privinţă?“ 

Noi datorăm loialitatea noastră în primul rînd, în ultimul rînd 
şi întotdeauna Domnului şi prineipiilor Cuvîntului Său. Niciodată 
nu avem voie să presupunem orbeşte că vreun grup de credincioşi de- 
ţine monopolul asupra adevărului, că aderă la Noul Testament în to- 
talitatea sa ori că este imun la pericolul rătăcirilor şi al devierilor. 

Fiecare generaţie trebuie să se păzească de primejdia alune- 
cării în maniera cultică ori sectară de gîndire. De-a lungul vea- 
curilor, au existat mari mişcări ale Duhului Sfint, în cadrul cărora 
anumite adevăruri au fost recuperate din molozul tradiţiei, for- 
malismului şi ritualismului. Prima generaţie de credincioşi, adică 
cei aflaţi în viaţă în vremea acestor mişcări, au dat dovadă de înţe- 
lepciune cu privire la principiile scripturale care se puneau în dis- 
cuţie. Mai tîrziu însă, a doua şi a treia generaţie au avut tendinţa de 
a urma din obişnuinţă sistemul stabilit deja, doar pentru că părinţii 
lor au făcut parte din el şi pentru că ei înşişi au fost crescuţi în el. Ur- 
marea a fost o diminuare a adevăratelor convingeri şi o creştere a ig- 


7 


noranţei cu privire la modelul biblic pe care se întemeiase sistemul 
respectiv. 

Astfel, pînă şi istoria celor mai spirituale mişcări se poate des- 
crie adecvat prin următoarea suită de cuvinte: om... mişcare... 
maşină . .. monument. La început avem un om uns în mod deosebit 
de Duhul Sfînt. Pe măsură ce şi alţii sînt conduşi la adevăr, se naşte 
o mişcare. Deja la a doua sau a treia generaţie, avem de a face cu un 
sistem, cărora oamenii li se conformă cu precizie sectară, „de 
maşină“, pentru ca, în cele din urmă, să nu mai rămînă nimic din 
esenţa mişcării iniţiale, decît un monument impresionant, dar fără 
viaţă, ridicat în cinstea cultului respectiv. 

Dacă a-i face un sondaj printre credincioşi, punînd următoarea 
întrebare: „De ce vă adunaţi la părtăşie în biserica în pe care o frec- 
ventaţi?“, câţi credeţi că ar putea să dea un răspuns clar, întemeiat 
pe Scriptură? Nu mulţi! Căci e foarte răspîndită ignoranţa cu privire 
la adevărul bisericii neo-testamentale, care, la rîndul ei, generază 
absenţa unor convingeri sănătoase cu privire la acest subiect. Cum 
vom putea avea convingeri ferme cu privire la un lucru pe care nu-l 
cunoaştem sau nu-l înţelegem? 

Într-o adunare neo-testamentală sănătoasă, cei care sînt în 
raporturi de părtăşie unii cu alţii ştiu pe ce temei s-au adunat acolo. 
Ei nu sînt nişte simpli consumatori de predici sau adepţi ai unor 
oameni, ci creştini bine întemeiaţi pe adevărul evangheliei şi al 
Bisericii. Ei sînt pregătiţi să cîntărească toate lucrurile în lumina 
Cuvântului lui Dumnezeu. Ei nu s-au angajat „pe vecie“ unui 
anumit grup de adunări. Dacă constată că s-au ivit curente nebi- 
blice, care nu-l fac cinste Domnului, ei vor căuta călăuzirea Duhului 
Sfint pentru aflarea acelor credincioşi care se adună pe temeiul as- 
cultării de Cuvîntul lui Dumnezeu. 

Să examinăm cîteva din marile adevăruri privitoare la adu- 
nare, aşa cum le găsim prezentate în Noul Testament — singurele 
cărora trebuie să le fim loiali! 


Unitatea trupului 


Unul dintre cele mai evidente adevăruri este unitatea trupului 
lui Cristos. Există un singur trup, o singură biserică, o singură adu- 
nare (Ef. 4:4). 

Întrucît acest lucru este adevărat, toţi credincioşii au datoria de 
a mărturisi acest adevăr. Cînd ne strîngem laolaltă, va trebui să-l 
transpunem în practică, să-i dăm expresie. Prin nici o faptă sau 
vorbă de-a noastră nu avem voie să tăgăduim acest adevăr. 

Mulţi creştini văd limpede că sectele şi confesiunile sînt o 
tăgăduire a adevărului privitor la unitatea trupului (1 Cor. 1:10-13; 
3:3). Sectele creează impresia-că Cristos ar fi divizat şi astfel de- 
naturează adevărul Cuvîntului lui Dumnezeu. Mulţi dintre nâi ne 
dăm bine seama de acest lucru, refuzînd să adoptăm nume de genul 
„baptişti, luterani, metodişti sau episcopalieni'“. 

Dar nu ne dăm seama întotdeauna că orice nume care ne separă 
de alţi membri ai trupului este capabil de dezbinare, fiind nescrip- 
tural. Chiar dacă ne luăm, de pildă, numele biblic de fraţi, în clipa în 
care am însoţit acest nume de un calificativ ori l-am scris cu iniţială 
majusculă, am călcat strîmb. Este tot atît de greşit ca unii creştini să 
se intituleze „Fraţii de Plymouth“, „Fraţii Uniţi“, „Fraţii Creştini“, 
„Fraţii Deschişi“ sau „Fraţii Exclusivişti“, după cum este ca alţi 
creştini să se numeasă Presbiterieni sau Penticostali. 

Scriind „Fraţi“ cu „f““ mare lăsăm să se înţeleagă că mai sînt şi 
alţi credincioşi, care nu sînt „fraţi“ cu noi sau că sînt fraţi, dar numai 
în anumite privinţe! Îi auzim pe unii întrebînd: „Face parte dintre 
Fraţi?“ sau ni se spune cu regret că cutare „a plecat din mijlocul 
Fraţilor“. Desigur, adevărul este că, dacă acea persoană e mîntuită, 

este un frate şi n-are cum să-şi părăsească fraţii, întrucît credin- 
ciosul are siguranţa mîntuirii veşnice. 

Negreşit, este bine să ne adunăm numai în Numele Domnului 
Isus Cristos, dar în clipa în care ne intitulăm: „Creştini adunaţi doar în 
Numele Domnului Isus Cristos“ — înţelegînd prin aceasta că dacă noi 
procedăm astfel, nu tot aşa fac şi alţii — am devenit deja o sectă. 

A vorbi despre orice grup anumit de creştini ca fiind la modul 
exclusiv singurii „copii ai Domnului“ trădează o anumită atitudine 
sectară şi ne plasează în aceeaşi categorie cu cei din Corint, care 
spuneau: „Eu sînt al lui Cristos — adică ei erau ai lui Cristos în mod 
exclusiv, alţii fiind excluşi din această categorie (1 Cor. 1:12). 

Un alt mod în care se manifestă inconsecvenţa este obiceiul de a 
numi un anumit grup de creştini care se adună într-un oraş drept 
„adunarea“ din oraşul respectiv. Sau cînd vorbim despre state, re- 
gluni sau oraşe în care „nu sînt adunări“. În realitate, acesta nu eun 
limbaj exact. Adunarea din orice localitate este formată din'toţi cre- _- 
dincioşii aflaţi acolo. În oraşul respectiv s-ar putea să existe mai 
multe locuri de strîngere a creştinilor. În plus, s-ar putea să existe 
credincioşi adevăraţi care nu sînt asociaţi cu un grup local de păr- 
tăşie, dintr-un motiv sau altul — de pildă, pentru că sînt puşi sub 
stare de disciplină. Însă toţi formează adunarea din oraşul respectiv, 
chiar dacă nu toţi se adună într-un singur loc. 

„Bine, va zice cineva, dar cum pot deosebi adunarea mea de alte 
biserici evanghelice din oraşul meu natal?“ Răspunsul este: „În loc 
s-o numeşti «adunarea» din oraşul tău natal, spune-i doar adunarea 
care se întruneşte în Capela Biblică de la intersecţia străzii Cer- 
bului cu Mărăşeşti.“ Procedînd aşa, nu vei nega unitatea trupului. 

Să nu uităm niciodată că toţi sîntem creştini, credincioşi, fraţi, 
ucenici şi sfinţi — după cum tot aşa sînt toţi cei ce au fost răscum- 
păraţi prin sîngele scump al lui Cristos. A nega acest lucru prin orice 
formă de sectarism, aderare la vreun cult sau atitudine exclusivistă 
înseamnă a nega adevărul Bibliei şi a ne face vinovaţi de carnalitate 
(atitudine firească) şi de mîndrie. 

Toţi credincioşii sînt membri 


Cel de-al doilea mare adevăr pe care trebuie să-l promovăm este 
faptul că toţi credincioşii adevăraţi sînt membri sau mădulare ale 
trupului lui Cristos şi, prin urmare, mădulare unii altora (1 Cor. 
12:12-26). Întrucât aşa stau lucrurile, e nevoie să-i recunoaştem pe 
toţi creştinii ca fraţi şi surori ai noştri. 

Nu e însă uşor să procedăm întotdeauna aşa. Oamenii au 
ridicat garduri. Adesea ei sînitrnai loiali propriilor lor confesiuni re- 
ligioase, decit trupului lui Cristos. Ei nu recunosc unitatea Duhului. 

Dar nu totdeauna greşeala e la alţii. Chiar în inima noastră 
adesea se naşte dorinţa de a fi diferiţi, de a ne considera singurii de- 
ţinători ai vreunui adevăr cu privire la biserică sau la alt subiect. 
Adesea constatăm că e greu să ne împrietenim cu cei care nu au 
aceleaşi vederi ca noi. În loc să ne bucurăm cînd alţii sînt conduşi 
spre o anumită descoperire a adevărului divin, noi avem tendinţa de 
a exagera deosebirile dintre noi şi ei. Şi prea de multe ori ne certăm 
cît se poate de aprins cu cei a căror orînduială în biserică este 
uimitor de asemănătoare cu a noastră. 

Prin urmare, cum vom putea transpune în practică adevărul că 
toţi credincioşii autentici sînt mădulare ale trupului lui Cristos? 

Mai întîi de toate, va trebui să-i iubim, pentru că aparţin lui 
Cristos (] Ioan 4:11). Faptul că ei se deosebesc de noi în anumite as- 
pecte de doctrină sau de practică nu ar trebui să ne împiedice să-i 
iubim. 

Apoi trebuie să ne rugăm pentru ei (| Sam. 12:23). Aceasta este 
datoria pe care o avem faţă de toţi oamenii, în special faţă de cei din 
familia credinţei. 


Şi 


În al treilea rînd, va trebui să căutăm să împărtăşim cu ei 
adevărurile de preţ pe care nouă Dumnezeu ni le-a descoperit deja 
din Cuvîntul Său (II Tim. 2:2). 

Asta nu înseamnă că avem voie să ne dedăm la „furtul de oiţe“, 
ca să spun aşa, adică să pătrundem în alte grupuri evanghelice cu 
scopul expres de a-i convinge pe unii de acolo să se alăture „părtăşiei 
noastre“. Nicăieri în Biblie nu sîntem chemaţi la o asemenea mis- 
iune de dezbinare. Mai degrabă, în contactele noastre individuale cu 
alţii şi în măsura în care sîntem călăuziţi de Duhul Sfînt, noi trebuie 
să le vestim pe Cristos, ca Centrul în jurul căruia se adună copiii Lui. 
Noi trebuie „să-i învăţăm pe toţi cît putem, tot ce cunoaştem despre 
EI, pentru ca, dacă este posibil, să putem aduce pe fiecare la 
maturizarea sa deplină în Cristos“ (Col. 1:28, traducere după ediţia 
engleză Phillips). 

Nu numai că trebuie să-i iubim pe alţi credincioşi, să ne rugăm 
pentru ei şi să căutăm să-i zidim, ci mai trebuie să şi învăţăm dela ei 
(i Cor. 12:21). Este o greşeată să credem că noi deţinem tot adevărul 
şi că nu mai putem beneficia duhovniceşte de la cei din afăra „cer- 
cului nostru de părtăşie“. Fiecare membru are o contribuţie, cît de 
mică, de adus restului de membri ai trupului lui Cristos. Orice 
bariere înălțate de om în calea ajutorului pe care nişte credincioşi îl 
pot da altor credincioşi sînt contrare voii lui Dumnezeu. 

De asemenea, va trebui să ne abţinem de la critici, manifestări 
de gelozie, bîrfă, defăimare sau judecată (Luca 6:37). Fiecare credin- 
cios este un ispravnic al Domnului. Ni se interzice cu desăvîrşire să-i 
judecăm pe alţii înainte de vreme, adică înainte de venirea Dom- 
nului (I Cor. 4:5). Pavel întreabă: „Cine eşti tu, care judeci pe sluga 
altuia? Dacă stă în picioare sau cade este treaba stăpinului său“ 
(Rom. 14:4). lar cînd Petru s-a îngrijorat de slujirea lui loan pentru 
Domnul, Isus a spus: „Ce te priveşte pe tine? Tu vino după Mine“ 
(loan 21:22). 

Noi trebuie să ne bucurăm ori de cîte ori este predicat Cristos, 
indiferent dacă sîntem sau nu de acord cu metodele şi motivele per- 

soanei care predică. Pavel le-a scris Filipenilor: „Unii, este adevărat, 
ÎI predică pe Cristos din invidie şi din duh de ceartă, dar alţii, din 
bunăvoință. Aceştia din urmă lucrează din dragoste, ca unii care ştiu 
că eu sînt însărcinat cu apărarea Evangheliei; dar ceilalţi Îl vestesc 
pe Cristos nu cu curăţie, socotind, din duh de ceartă, să mai ridice un 
necaz la lanţurile mele. Ce ne pasă? Oricum: fie cu gînd ascuns, fie în 
adevăr, Cristos este vestit. Eu mă bucur de lucrul acesta şi mă voi 
bucura“ (Fil. 1:15-18). 

Faptul că-i recunoaştem astfel pe toţi credincioşii ca membri ai 
trupului lui Cristos NU înseamnă că vom adopta metodele şi prac- 
ticile lor. Noi avem datoria de a asculta de Cuvîntul lui Dumnezeu 
aşa cum ni s-a descoperit acesta nouă. Noi îi putem iubi pe oameni 
fără ca neapărat să iubim şi sistemul în care se găsesc aceştia şi fără 
să ne facem părtaşi la el. Cît priveşte propria noastră cărare, noi tre- 
buie să ascultăm de Biblie fără nici un compromis. Cît despre ceilalţi 
credincioşi, noi trebuie să avem răbdare faţă de ei şi să fim în- 
găduitori cu ei. au 


13 


Cristos, Capul Bisericii 


Un al treilea adevăr important pentru care trebuie să luăm o 
poziţie hotărită este faptul că Cristos este Capul Bisericii (Ef. 5:23; 
Col. 1:18). Asta înseamnă că trebuie să cerem de la El călăuzire şi 
lumină în privinţa treburilor din cadrul adunării locale. 

Noi toţi ne dăm seama că adevărul potrivit căruia Cristos este 
Capul este tăgăduit atunci-când un papă, de pildă, pretinde că este 
capul bisericii pe pămînt. Dar trebuie să ne ferim şi de eroarăă mult 
mai subtilă de a crede că vreunul din noi are dreptul de a administra 
treburile unei adunări. Este atît de uşor să recunoaştem cu buzele 
noastre că Cristos este Capul, şi totuşi, în realitate, să tragem 
sforile, să manipulăm oameni şi împrejurări în firea veche, pentru a 
ne atinge scopurile. În loc să aşteptăm în linişte ajutorul Lui, cu post 
şi rugăciune, noi facem uz de metodele rafinate ale lumii de afaceri 
şi recurgem la înţelepciunea acestei lumi. Şi astfel, prin toate 
acestea tăgăduim în practică poziţia de Cap a lui Cristos. Dacă Cris- 
tos este Capul, atunci toate trebuie să se facă sub călăuzirea şi con- 
trolul Său. 

Toţi credincioşii sint preoți! 


Mai există şi al patrulea adevăr, potrivit căruia toţi credincioşii 
adevăraţi sînt preoţi. La 1 Petru 2:5-9, aflăm că sîntem preoţi sfinţi şi 
preoţi regali. 

Ca preoţi sfinţi noi aducem m jertfe spirituale lui Dumnezeu prin 
Isus Cristos (v. 5). Aceste jertfe ci cuprind: 

jertfa trupurilor noastre (Rom. 12:1,2). 
jertfa laudei noastre (Ev. 13:15). 
jertfa averilor noastre (Ev. 13:16). 

Ca preoţi regali noi exemplificăm excelenţele celui Care ne-a 
chemat din întuneric la lumina Sa minunată (| Petru 2:9). Asta în- 
seamnă că fiecare credincios are datoria să-L vestească pe Cristos, 
atît prin viaţa sa, cît şi prin viu grai. 

Ca preoţi sfinţi noi mergem în sanctuar, ca să ne închinăm. Ca 
preoţi regali noi mergem în lume pentru a mărturisi, pentru a-L 
vesti pe EI. 

Ideea potrivit căreia închinarea şi slujba sînt funcţiile exclusive 
ale unui grup aparte, care poartă numele de preoţi sau „cler“ este 
străină Noului Testament. Toţi credincioşii sînt preoţi şi trebuie să- 
şi exercite liber funcţiile lor preoţeşti. 

Nu slujba unui singur om 


Există unele biserici locale care resping sistemul clerical, re- 
fuzînd să aibă ceea ce s-ar putea numi slujba unui singur om. Şi to- 
tuşi, dacă ar fi să-i întrebi pe mulţi din creştinii acelor biserici pe ce 
text din Biblie se bazează poziţia lor, nu le-ar fi uşor să-ţi dea un răs- 
puns. De ce e greşit să avem slujba sau lucrarea unui singur om în 
adunarea locală? 
> Primul motiv este faptul că nu se află în Noul Testament. 
Adunările din vremurile âpostolice erau alcătuite din sfinţi, episcopi şi 
diaconi (Fil. 1:1). Episcopii sau bătrînii, cum li se mai ziceau, sînt” 
pomeniţi totdeauna la plural. Nu era un bătrîn peste cîte o biserică, ci 
mai mulţi bătrîni în fiecare biserică. Istoricii biblici sînt de acord cu 
toţii asupra faptului că sistemul cleric s-a născut în veacul al doilea, el 
neexistînd în bisericile din perioada Noului Testament. 

În al doilea rînd, sistemul clerical ignoră, în general, scopul 
pentru care i-au fost date bisericii darurile de evanghelist, păstor şi 
învăţător. Funcţia acestor daruri este de a-i zidi pe sfinţi în lucrarea 
de slujire, pentru edificarea trupului lui Cristos (Ef. 4:12). Cu alte 
cuvinte, slujirea creştină nu este doar funcţia unei singure clase, ci 
responsabilitatea tuturor credincioşilor. Numai în măsura în care 
fiecare îşi împlineşte funcţia sa, trupul se va dezvolta şi se va 
maturiza. Funcţia darurilor enumerate la Efeseni 4:11 este aceea de 
a-i zidi pe sfinţi pînă în punctul în care ei vor fi membri maturi, care 
funcţionează adecvat în cadrul trupului. Astfel, darurile acestea 
particulare sînt un fel de ajutoare temporare, şi nicidecum nişte en- 
tităţi fixe, permanente. 

Cînd un om răspunde de toată predarea cunoştinţelor, el fiind 
singurul care predică într-o biserică locală, există mereu pericolul 
ca oamenii să se adune în jurul lui, şi nu în jurul Domnului. Dacă un 
om este deosebit de înzestrat cu daruri, oamenii vor fi atraşi de pre- 
dicile sale. Ei vor veni la biserică din pricina lui. Dacă se va întîmpla 
ca, dintr-un motiv sau altul, el să plece, mulţi vor merge după el, iar 
dacă lucrul acesta nu va fi posibil, atunci nu vor mai frecventa fosta 
lui biserică, ci vor căuta un alt om talentat. 

Numai Cristos trebuie să fie Centrul în jurul căruia se cuvine să 
graviteze copiii Săi (Mat. 18:20). Noi trebuie să fim atraşi de pre- 
zenţa Sa, nu de aceea a unui om. Cînd credincioşii vor înţelege acest 
adevăr şi-l vor pune în aplicare, adunarea locală nu va mai fi zdrun- 
cinată de plecarea nici unui om. O adunare în care creştinii se adună 
în jurul lui Cristos este plină de viaţă, statornicie şi unitate. 

Şi apoi, desigur, există pericolul ca atunci cînd într-o biserică 
mereu aceeaşi persoană îi învaţă pe oameni, aceştia să înceapă să 
considere cuvîntul său drept singura autoritate vrednică de luat în 
seamă. Dacă nu vor studia Scriptura pe cont propriu, nu vor-fi în - 
măsură să depisteze devierile şi erorile din învăţătura acestui om. 

În plus, mai e şi faptul că nici un om nu este în stare să asigure 
toată diversitatea unei slujiri depline care poate avea loc acolo unde 
Duhul Sfint are libertatea de a vorbi prin mai mulţi oameni. Noi tre- 
buie să veghem nu numai ca o lucrare să fie corectă din punct de ve- 
dere doctrinar, dar şi să asigure o hrană echilibrată, cu toate vitami- 
nele spirituale necesare copiilor Domnului. Îndemnul bibilic este 
acesta: „Cît despre prooroci, să vorbească doi sau trei, şi ceilalţi să 
judece“ (1 Cor. 14:29). > 

O lucrare desfăşurată în întregime de un singur om adesea va 
înăbuşi dezvoltarea unui dar într-o biserică locală, întrucît nu vor 
exista aceleaşi prilejuri de participare pentru toţi. Unii slujitori 
păzesc cu străşnicie toată lucrarea numai pentru ei înşişi. Ei privesc 
cu ochi răi orice încercare din partea cuiva de a pătrunde în lucrarea 
lor. Dar chiar şi atunci cînd nu procedează aşa — cînd unii slujitori 

ar dori să-i vadă şi pe alţii participînd — însăşi natura sistemului 
clerical descurajează pe aşa-numitul „laic“ de a-şi dezvolta darurile 
pe care i le-a dat Dumnezeu. 

Acolo unde un om este angajat cu salariu de o adunare ca pre- 
dicator, există ispita subtilă de a se dilua mesajul. Lucrul acesta 
n-ar trebui să se întîmple, dar realitatea e că prin controlul exercitat 
asupra salariului unui om, adunarea adesea se văduveşte de 
posibilitatea de a primi mesajul integral al lui Dumnezeu. 

Desigur, recunoaştem că există oameni mari ai lui Dumnezeu 
în sistemul clerical, care predică evanghelia cu credincioşie, îi în- 
vaţă pe oameni din Cuvînt şi caută să păstorească oile lui Cristos. Şi 
Dumnezeu se foloseşte de aceşti oameni. 

Recunoaştem, de asemenea, că există mulţi slujitori care prac- 
tică „slujba unui singur om“, şi totuşi nu sînt pătrunşi de spiritul 
clerical. Aceştia au dorinţa sinceră de a-i ajuta pe sfinţi în orice fel 
posibil, de a-i îndruma prin propriul lor exemplu, şi nu de a-domina. 
peste moştenirea lui Dumnezeu. 

Totodată, sîntem conştienţi de faptul că e posibil ca cineva să nu 
fie un cleric, şi totuşi să fie pătruns de spiritul clerical. La III loan 9- 
11, de pildă, citim despre Diotref, care se purta ca un dictator în 
adunarea locală. 

Dar faptul rămîne, că sistemul clerical este, în esenţă, greşit şi 
nescriptural. Lumea nu va fi niciodată evanghelizată în felul în care 
a rînduit Dumnezeu iar biserica nu va fi zidită niciodată potrivit cu 
planul divin, atîta timp cît se va face distincţie între cler şi laici. 


18 


Preşedinţia Duhului Sfint 


Un alt adevăr vital pe care adunarea locală este obligată să-l 
menţină şi să-l practice este preşedinţia Duhului Sfînt (loan 14:16, 
26). Asta înseamnă că Duhul Sfînt este reprezentantul lui Cristos în 
biserică, pe pămînt. El este Cel Căruia ar trebui să i se dea voie să-i 
conducă pe oameni la rugăciune, la laudă şi la închinare. El trebuie 
să aibă libertatea de a vorbi prin slujitorii aleşi de EI, potrivit cu 
nevoile spirituale ale copiilor lui Dumnezeu. 

La I Corinteni 14:26, avem imaginea unei strîngeri laolaltă a 
bisericii primare, în care exista această libertate a Duhului. „Ce este 
de făcut atunci, fraţilor? Cînd vă adunaţi laolaltă, dacă unul dintre - 
voi are o cîntare, altul o învăţătură, altul o descoperire, altul o vorbă 
în altă limbă, altul o tălmăcire, toate să se facă spre zidirea sufle- 
tească.“ 

Cînd Duhul este liber să cîrmuiască, va fi spontaneitate în în- 
văţătură, predicare, închinare şi mijlocire. 

Cei mai mulţi dintre noi îşi dau seama că lucrarea Duhului 
Sfînt s-a cam stins datorită introducerii ritualurilor şi liturghiei. Re- 
curgerea la rugăciuni gata tipărite, introducerea mesajelor 
stereotipe pentru anumite zile din „calendarul bisericesc“, a unei or- 
dini prestabilite a slujbei, de la care nu ai voie să te abaţi cu nimic— 
ei bine, toate acestea Îl încătuşează pe Duhul Sfînt în strîngerile 
laolaltă ale bisericii locale. 

Dar noi trebuie să ne ferim de pericolele şi mai subtile ale 
stingerii Duhului. De pildă, trebuie să ne păzim de reguli elaborate 
de om, în strîngerile noastre pentru închinare. În unele locuri, există 
o lege nescrisă, că nu are voie să se petreacă nici o slujbă înainte de 

fringerea pîinii. Sau că adunarea nu are voie să depăşească o 
anumită oră. Sau că în timpul cît ne închinăm nu avem voie să 
stăruim asupra păcatelor noastre sau a propriei noastre nevrednicii. 
Sau că trebuie să stăm jos sau să stăm în picioare cînd ne rugăm sau 
cînd cîntăm, etc. Toate regulile de acest fel sting duhul de spon- 
taneitate al închinării noastre, ducînd la formalism. 

Adesea facem vinovat un om doar pentru un singur cuvînt pe 
care l-a rostit. Poate un tînăr credincios va aduce mulţumiri lui 
Dumnezeu pentru că a murit în locul lui. Trebuie oare să-l mustrăm 
pentru asta? Ştim cu toţii că Dumnezeu Tatăl nu poate muri — lucru 
pe care-l ştie şi tînărul nostru credincios. Dar, fiind emoţionat pentru 
că se roagă în public, s-ar putea ca uneori să se exprime mai greu în 
vorbire. Se cuvine oare să fie ruşinat de acest prim act al său de în- 
Ghinăciune publică? Oare nu e mai bine să-i auzim actul său de sin- 
ceră adorare, chiar aşa ca Şehiopătări, decit să nu-l auzim deloc? 

În general vorbind, noi credem că Duhul Sfint îi va călăuzi la în- * 
chinare pe copiii Săi de-a lungul unei anumite teme. Dar să pre- 
supunem că un frate propune o cîntare care nu pare să fie legată de 
această temă. Trebuie oare să se simtă el jenat din această cauză? Nu 
este mai bine oare să cîntăm cîntarea şi să ne rugăm ca, pe măsură 
ce se va maturiza suficient şi va putea discerne tema strîngerii res- 
pective, să facă lucrul acesta fără să-şi piardă ceva din căldura şi 
dragostea sa pentru Domnul? 

Asta ne aminteşte de un anumit predicator, fiind întrebat 
odată: „Ce aţi face dacă un frate ar propune o cîntare care, în mod evi- 
dent, nu ar fi în Duhul?“, a răspuns prompt: „Eu aş cînta-o în 
Duhul.“ 

După cum căutăm să dăm Duhului Sfînt locul ce I se cuvine în 
adunare, tot aşa să fim conştienţi de regulile care ÎI sting şi omoară 
spontaneitatea şi închinarea sinceră. 

Fiecare adunare este independent 
răspunzătoare în faţa lui Cristos 


Mai există un principiu în Cuvîntul lui Dumnezeu, care ar tre- 
bui să ne călăuzească în legătură cu adunarea, şi anume faptul că 
fiecare adunare este independentă şi răspunde numai în faţa lui 
Cristos. Nu există în Noul Testament nimic de felul unei confesiuni 
religioase, a unui cult, a unei federaţii de biserici sau a unui cerc de 
părtăşie. Nu vedem în Noul Testament nici un sediu central, nici un 
fel de comandament care să-şi exercite autoritatea asupra 
adunărilor locale. 

Sediul unei biserici este acolo unde e Capul: în cer! 

Fiecare biserică locală trebuie să se păzească cu toată străşnicia 
de oţice lucru care ar putea duce la controlul centralizat pe pămînt. 

Acest sistem centralizatreste racila care a grăbit răspîndirea | 
modernismului. Liberalii au acaparat controlul asupra conducerii 
cultelor şi ale seminariilor teologice, ştiind că dacă vor pune mîna pe 
centru, vor putea controla în scurt timp toate bisericile afiliate la 
acel centru. 

Formarea unui for central adesea ia naştere în urma presiu- 
nilor impuse de guvern sau din dorinţa de a obţine anumite avantaje 
din partea guvernului. Dar mai pe urmă sistemul centralizat le va 
înlesni guvernelor totalitare să suprime biserica. Dacă vor reuşi să 
prindă în cursă cîţiva şefi de culte, aceştia vor reuşi să controleze ac- 
tivităţile întregului cult. 

Voia lui Dumnezeu este ca fiecare adunare să fie o unitate inde- 
pendentă, răspunzătoare direct în faţa Domnului Isus. Asta va îm- 
piedica răspîndirea rătăcirilor şi va învrednici biserica să poată 
trece mai uşor în clandestinitate, cînd vin perioadele de prigoană. 

Rolul darurilor în Biserică 


Deja ne-am ocupat tangenţial de rolul darurilor în Biserică. De 
fapt, fiecare credincios are un anumit dar, o anumită funcţie specială 
în cadrul trupului lui Cristos. În plus, mai există unele daruri spe- 
ciale pentru slujire, cum ar fi cel de evanghelist., de păstor şi de în- 
văţător (Ef. 4:11). Darurile acestea din urmă au fost date pentru a-i 
ajuta pe toţi sfinţii să-şi găsească darul şi să-l pună în lucru. Ele au 
fost date pentru a-i zidi pe sfinţi pentru lucrarea de slujire, zidind 
astfel trupul lui Cristos. De aici reiese clar că: 

Lucrarea de slujire nu este rezervată doar unei categorii spe- 

“tiale de creştini, ci tuturor copiilor lui Dumnezeu. 

Lucrarea darurilor speciale din Efeseni 4 este de a-i zidi pe creg- 
tini pînă în punctul în care ei vor putea merge pe picioarele lor pro- 
prii, înaintînd apoi statornic. Cu alte cuvinte, sfinţii nu trebuie să 
depindă la nesfirşit de asemenea daruri. Dimpotrivă, aceste daruri 
trebuie epuizate în cel mai scurt timp posibil, posesorii lor îndrep- 
tîndu-se apoi spre noi prilejuri de lucru. După cum părinţii încep de 
timpuriu să-şi înveţe copiii să aibă grijă de ei înşişi, tot aşa ar trebui 
ca aceşti oameni dăruiţi de Dumnezeu să-i înveţe pe cei care sînt 
prunci în Cristos. 

În acest punct, se ridică o întrebare: „Cît timp trebuie să rămînă 
un asemenea om înzestrat în adunarea locală?“ Numai un singur 
răspuns se poate da la această întrebare: atita timp cît e nevoie pen- 
tru a-i maturiza pe sfinţi în aşa fel încît aceştia să slujească ei înşişi. 
Pavel nu a stat la Tesalonic decît „trei zile de sabat“ (Fapte 17:2), şi to- 
tuşi a lăsat în urmă o adunare locală — de sine stătătoare, cu ad- 
ministrare proprie şi cu capacitatea de a vesti singură Cuvîntul. Re- 

cordul l-a atins Pavel în Efes, unde a stat cel mai mult într-un singur 
loc: trei ani (Fapte 20:31). Nu se pune însă problema cît de mult stă 
cineva într-un loc, ci mai degrabă care este scopul său. Cu ce se ocupă 
în localitatea respectivă? Ce urmăreşte? Se străduieşte el să-i 
echipeze pe sfinţi cu cele necesare, pentru ca ei să poată merge pe 
picioarele proprii? 

În această privinţă, persoanele înzestrate cu darurile respec- 
tive trebuie să se păzească de tendinţa naturală de a-şi face cuib într- 
un anumit loc, de a considera că au fost numiţi pe viaţă într-un sin- 
gur loc. (Lucrul acesta se aplică deopotrivă la misionarii de pe cîm- 
pul de misiune din străinătate, cât şi la lucrătorii de acasă.) Dimpo- 
trivă, ei trebuie să rămînă mobili. Şi ei trebuie de asemenea să se 
păzească de un alt pericol foarte subtil, acela de a crede că sfinţii nu 
se pot descurca fără ei; de a crede că dacă nu vor mai fi ei în locul 
acela, va scădea numărul celor care vor veni la biserică — ceea ce-i 
va determina să nu mai plece. Într-un cuvînt, lor le este teamă că 
toată biserica se va destrăma prin plecarea lor. Aici intervine mîn- 
dria, prin faptul că se consideră indispensabili, de neînlocuit. Căci 
orgeliul nostru e rănit adesea, cînd credem că nu mai e nevoie de noi 
într-un anumit loc — cînd, în realitate, ar trebui să ne bucurăm cînd - 
vine clipa asta! 

Vorbind despre daruri, trebuie să mai amintim un lucru: în 
Noul Testament aceste daruri erau charismatice, nu profesioniste — 
adică acestea daruri rezidau în oameni ce fuseseră suveran înzes- 
traţi de Duhul Sfint, indiferent de pregătirea lor profesională sau de 
ocupaţia lor. De pildă, Duhul se cobora şi-l înzestra pe un pescar să 
fie evanghelist. Sau Duhul lua un păstor şi-L învăţa Cuvîntul Său. 
Sau îl umplea pe un tîmplar ca să îndeplinească slujba pastorală 
printre sfinţi. 

Nu găsim nici o urmă de sugestie în Noul Testament că pre- 
gătirea profesională a cuiva ar putea să-i fie de folos pentru a-l face 
înzestrat cu un dar pentru biserică. Ideea după care numai oamenii 
care au studii biblice speciale sînt calificaţi să poată sluji la amvon 

este de-a dreptul revoltătoare! Pregătirea pe băncile şcolii poate fi de 
folos pentru un credincios, ajutîndu-l să cunoască Scriptura mai 
bine, dar toată pregătirea şi instrucţia şcolară a cuiva nu va fi, în 
sine, de ajuns pentru a face din cineva un evanghelist, un învăţător 
sau un păstor. Şi apoi există veşnicul pericol al profesionismului. 
Dacă abordează cineva Scriptura din punct de vedere filosofic, 
atunci pregătirea şcolară poate duce la moarte spirituală şi la mari 
căderi. 

Biserica locală 


Cînd este o biserică locală o adevărată Biserică neo-testamen- 
tală? Cînd cei mai mulţi din membrii ei sînt credincioşi adevăraţi? 
Sau chiar dacă numai o minoritate sînt credincioşi adevăraţi? Sau 
oriunde creştinii se adună în Numele Domnului? Ce calităţi trebuie 
să întrunească un grup pentru a fi considerat o adunare locală? 

În realitate, Noul Testament nu stabileşte reguli precise cu pri- 
vire la ceea ce constituie o adunare. Însă se afirmă totuşi că acolo 
unde doi sau trei sînt adunaţi în Numele lui Cristos, EI este în mijlo- 
cul lor (Mat. 18:20). De asemenea, se deduce clar din Scriptură că cei 
care alcătuiesc o adunare sînt creştini, subînţelegîndu-se însă foarte * 
clar că între aceştia se strecoară adesea şi necredincioşi (Fapte 
20:29, 30). De asemenea, pare să reiasă clar din lectura Noului Testa- 
ment că într-o adunare normală, se aflau în mod obişnuit bătrînii şi 
diaconii (Fil. 1:1). Însă dincolo de aceste consideraţii, nu mai avem 
nici un mod sigur de a preciza dacă anumite grupuri creştine sînt 
biserici neo-testamentale iar altele nu. Să ne bucurăm că nu sîntem 
chemaţi să fim judecători în asemenea cazuri. 

Dacă un grup mărturiseşte că este o adunare creştină, atunci 
urmează că trebuie să facă dovada adevărului Bisericii universale. 
Acel grup trebuie să fie, în miniatură, o copie a trupului lui Cristos. 
Trebuie să prezinte un tablou viu al bisericii Dumnezeului Celui 
viu. 

Dar iată care este situaţia printre bisericile locale din lumea 
zilelor noastre: Unele adunări locale prezintă un tablou dezolant al 
bisericii universale. Altele se apropie mai mult de realitate. Nici 
una însă nu prezintă o imagine perfectă. Practic avem o gamă foarte 

variată de biserici, mai mult sau mai puţin apropiate de etalonul 
bisericii universale. 

Evident, unele biserici nu au deloc dreptul de a fi considerate 
adunări creştine. Mă refer, aici, la acele biserici liberale, care neagă 
principiile fundamentale ale credinţei. 

Mai avem însă şi o mare varietate de alte biserici, care-L re- 
cunosc pe Isus Cristos ca singurul Domn şi Mîntuitor. Unele sînt mai 
evanghelice decît altele. Cine poate trage linia de demarcaţie între 
cele care sînt biserici neo-testamentale şi cele care nu sînt? Trebuie 
să lăsăm problema în mîna Domnului. Noi avem datoria de a clădi 
potrivit cu modelul ce ni s-a arătat, adică să ne conformăm imaginii 
adevărate a bisericii în propria noastră adunare locală. 

Desigur, nici o adunare nu are motive să se mîndrească. Dacă 
ne-am putea vedea aşa cum ne vede Domnul, poate că ne-am ofili de 
tot şi am muri. Mîndria spirituală este în ea însăşi o tăgăduire a 

„adevărului pe care ne străduim să-l susţinem. 

Concluzie 


Cui datorăm loialitatea noastră? Încă o dată, subliniem că tre- 
buie să fim loiali Scripturii, şi nu unui sistem bisericesc sau cerc de 
părtăşie. În vremuri ca acestea, cînd e atîta rătăcire şi instabilitate, 
noi trebuie în permanenţă să supunem toate lucrurile la proba Bi- 
bliei şi apoi, cînd am aflat răspunsul, să acţionăm pe măsura lui. 

Pentru asta va trebui să plătim un preţ. Încercarea de a-L urma 
pe Domnul, călăuziţi de principiile Noului Testament, ne va costa 
negreşit ceva. Vom avea parte de ocara lumii şi de împotrivirea altor 
creştini. Dar răspunderea noastră este clară. Noi trebuie să ascul- 
tăm de Dumnezeu, lăsînd consecinţele în seama Lui. 

